Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 51

(2) (2) 2 Kötelező vagy kötelezően választható tárgy 2 2 Választható tárgy 2 2 Összesen 2-6 2-6 4-6 4-6 4-6 4-6 4-6 4-6 4-6 4-6 4-6 4-6 Az óratervet az adott tanszakon meghatározott évfolyamok száma szerint kell értelmezni. Előképző: szolfézs; hangszer, népzenei ismeretek, népi játék-népszokások. Főtárgy: népi hangszer, népi ének tanszakok (egyéni foglalkozás); elméleti tanszakok (csoportos foglalkozás). Kötelező tárgy: szolfézs. Kötelezően választható tárgyak: – elméleti: szolfézs, népzenei ismeretek, néprajz, zeneelmélet, zenetörténet-zeneirodalom, improvizáció; – gyakorlati: második hangszer, népi játék-népszokás, népdalkör, kamarazene, zenekar. Választható tárgy: a fentiek vagy más művészeti tárgyak (a zeneoktatás kötelezően előírt tantárgyai és azok óraszámai figyelembevétele mellett a tanuló más művészeti ág – zeneművészeti, képző- és iparművészeti, táncművészeti, szín- és bábművészeti ág – képzésébe is bekapcsolódhat, illetve azok központilag meghatározott tanítási óráin részt vehet). Zenei ismeret: a szolfézs, népzenei ismeretek, zeneelmélet, zenetörténet-zeneirodalom, improvizáció tantárgyak tantervi programjai alapján, mint együttes műveltségi terület, önálló zenei alapismereteket tartalmazó helyi tanterv készíthető. A TANÍTÁSI ÓRÁK SZÁMÁRA ÉS KÉPZÉSI IDEJÉRE VONATKOZÓ RENDELKEZÉSEK A tanítási órák (foglalkozások) száma és azok ideje tanítási hetenként értendő. Főtárgy: minimum 2x30 perc (egyéni), vagy minimum 2x45 perc (csoportos). A korrepetíció (zongorakíséret) ideje: minimum 5 perc. Kötelező tárgy: a 4. évfolyam végéig a képzési idő minimum 2x45 perc. 2006/62/II. szám Kötelezően választható tárgy: hosszú tanszakokon az 5-6. évfolyamon, rövid tanszakokon az 5. évfolyamon elmélet: minimum 1x45 perc, gyakorlat: minimum 1x45 perc (csoportos) vagy minimum 1x30 perc (egyéni). Választható tárgy: az előképző 1. évfolyamától 1 vagy 2 foglalkozás. Kamarazene: minimum 1x45 perc, csoportlétszám: a műfajnak megfelelően 2-8 fő, maximum 15 fő. Zenekar, népdalkör: minimum 2x45 perc. II. Fejezet HANGSZERES TANSZAKOK NÉPI HEGEDŰ A hegedűtanítás szakirányú feladatai A hegedű főtárgy tanításának célja olyan zenészek képzése, akik képesek a magyar népzene hangszeres darabjait a zenei hagyományokhoz hűen, hitelesen, stílusosan megszólaltatni hangszerükön. A program ismertesse meg a tanulókkal – a hegedű alkalmazási területeit a magyar népzenei hagyományban, – a különböző tájegységek jellemző tánctípusait, táncait, az ezekhez kapcsolódó dallamanyagot és hangszeres zenét, – hangszerük jellegzetes, hagyományos repertoárját, ennek irodalmát, – a program elvégzéséhez szükséges hangszertechnikát, – azokat a jellegzetes hangszertechnikákat, amelyekkel a hegedű, a magyar népzene sajátos előadásmódjának megfelelően (jellegzetes hangképzés, hangsúlyozás, ritmizálás és díszítés, ezek általános és különleges formái) szólaltatható meg, – a magyar népzenére jellemző és a népi hegedűjátékban előforduló improvizációs módszereket, – a prímás szerep feladatait, – a tanult dallamanyag kíséretmódját és annak kíséretét (hegedűn vagy kontrán), – a különböző tájegységekre jellemző hagyományos vonós együtteseket (bandákat) és ezek hangzását. A képzés alapozza meg és fejlessze a tanuló – formaérzékét, zenei képességeit (hallását, ritmusérzékét, zenei emlékezetét, érzékenységét a dinamika és a hangszín változásaira, stílusérzékét, zenei képzelőerejét) és zenei kifejezőkészségét. 2006/62/II. szám Követelmények az alapfok évfolyamainak elvégzése után A tanuló legyen képes – népzenei darabokat a zenei hagyományokhoz hűen, hitelesen, stílusosan, élményt adóan megszólaltatni hangszerén, – hallás után zenét tanulni, – népzenei ismereteit, hangszeres tudását önállóan továbbfejleszteni, tudatosan, elemzően gyakorolni. Rendelkezzék – az ehhez szükséges hangszertechnikai tudással, – kiművelt zenei képességekkel (hallás, ritmusérzék, emlékezőtehetség, koncentráló képesség, stílusérzék, fantázia), – a népzene alapszintű lejegyzéséhez szükséges kottaismerettel és lejegyzési gyakorlattal. Ismerje – a népzene előadásmódjának jellegzetességeit és ezen belül részletesen a hangképzés, hangsúlyozás, ritmus, a forma és a díszítés jellemző módjait, az előadás általános és különleges sajátosságait, valamint a zenei improvizáció népzenénkre jellemző módjait, – a magyar népzene nyelvjárás-területeit és ezek stílusbeli jellemzőit, – a hangszeres zene szerepét a magyar nép zenei hagyományában, – a hangszeres népzene műfajait, – a tanult hangszeres dallamok formai sajátságait, – a különböző népzenei tájegységek (dialektusok) jellemző tánctípusait, táncait, az ezekhez kapcsolódó dallamanyagot és hangszeres zenét, – a tanult hangszeres dallamanyag kíséretmódját és kíséretét (hegedűn vagy kontrán), – a különböző tájegységekre jellemző hagyományos népi hangszereket, hangszeregyütteseket, valamint a vonós bandák különböző felállásait és ezek hangzását, – népzenénk múltját, – hangszere múltját, elterjedését a magyar népzenében, – alapfokon a népzenekutatás történetét, nevesebb személyiségeit, választott hangszerének kiemelkedő művelőit, eredeti előadóit. Legyen képes – dallamok összekötésére, ismerje a dallamok fűzésének, s az így kialakított összetett formák (például táncrend) szabályait, – legyen képes zenésztársaival zenei kapcsolatteremtésre, – szólistaként együttesét irányítani (prímás szerep), – tánc kísérésére, táncossal való kapcsolatteremtésre. További követelmények a továbbképző évfolyamok elvégzése után A tanuló ismerje – a magyar népi vonós zene történetét, – a cigányság szerepét a magyar vonószenei hagyomány kialakulásában és falvaink zenei életében, – a szomszéd népek, valamint az európai népek vonószenei hagyományát. Legyen fogékony – más népek zenéjének befogadására. 2006/62/II. szám Rendelkezzék – a népzenei gyűjtőmunkához nélkülözhetetlen zenei felkészültséggel, jó kapcsolatteremtő képességgel, megfelelő előadói készséggel, szereplési tapasztalattal, állóképességgel. Tudjon számot adni – választott (falusi) mestere dallamanyagának, stílusának anyanyelvi szintű elsajátításáról. NÉPI BRÁCSA A brácsatanítás szakirányú feladatai A tanuló ismerje meg – hangszere hangolását, felépítését, részeit, – a különféle ritmusképletekhez szükséges vonóbeosztást, – a vonós hangszercsalád többi tagját, – a tánczenei folyamatok szerkezetét, zenei tartalmát, a régi és új stílusú táncok zenéjének jellegzetességeit, – a tánchoz nem kapcsolódó szokásdallamokat és alkalmi hangszeres darabokat, – a szükséges zeneelméleti fogalmak gyakorlati alkalmazását a brácsák különféle fajtáin (funkciós rend, harmóniák, szekvenciák stb.), – hangszere múltját, fajtáit, elterjedését a magyar nyelvterület különböző vidékein, a jelentősebb zenekarokat és muzsikus egyéniségeket, zenészcsaládokat. Alakítson ki – könnyed hangszerkezelést, a kezek pontosan összehangolt mozgását, – helyes test-, hangszer- és kéztartást a hagyományokhoz igazodva, – rögtönzési készséget. Fordítson figyelmet – a céltudatos gyakorlási módszer kialakítására, – a különböző vonásnemek, ujjrendek elsajátítására, – a lapról olvasási készség, a memorizáló képesség, valamint a rögtönzőképesség fejlesztésére, – a rendszeres társas muzsikálásra. Követelmények az alapfok évfolyamainak elvégzése után A tanuló legyen képes – természetes, oldott hangszerkezelésre, árnyalt és kifejező hangképzésre, – az alapvonások, valamint a különböző vonásnemek alkalmazására, – a jobb és bal kéz technikájának összehangolására, – az adott tánczenére jellemző hangsúlyozás, aszimmetria és dinamika tudatos alkalmazására, – énekes dallamok kíséretének megformálására az adott dialektus stílusának megfelelően, – hangszeres népzenei darabok önálló megtanulására, – a teljes tánczenei folyamat kíséretére a prímás játéka alapján (tempóváltás, típusváltás stb.), – önálló zenekari számok összeállítására. Rendelkezzék – biztos tempótartással, ritmusérzékkel, – periódusérzékkel, – biztos zenei memóriával, fejlett hallással, kontrolláló képességgel, – lapról olvasási készséggel. 2006/62/II. szám Ismerje – hangszere felépítését, részeit, hangolását, húrozását, – a három húros kontra, a hegedűkontra és a négyhúros brácsa fogásait, legjellegzetesebb akkordmeneteit, vonókezelését, vonásnemeit. NÉPI BŐGŐ, CSELLÓ, ÜTŐGARDON, DOB A bőgő/cselló tanításának szakirányú feladatai Ismertesse meg a tanulókkal – a magyar népzene főbb dialektusait és azok formakultúráját, a magyar népzene főbb műfajait, a tánctípusokat, – a magyar népzene improvizatív, az előadásmód hagyományaira épülő gondolkodásmódját, a népzenét, mint zenei anyanyelvet, – a hangszerkezeléshez, zenei kifejezéshez vezető mozgásformákat, tudatosítsa e mozgásformák és a zenei elképzelés összefüggő egységét, – a hangszer hangolását, felépítését, részeit, – a különböző ritmusképletekhez szükséges vonóbeosztást. Alakítson ki – könnyed vonóvezetést, helyes test-, hangszer- és kéztartást, – differenciált hangindítást és lezárást, – a kezek összehangolt mozgásán alapuló játéktechnikát, – képességet dallamok rögtönző összefűzésére, tánctételek és táncciklusok kialakítására, valamint önálló lényegfelismerő képességet, előadókészséget, – pontos tempótartást hosszabb ideig tartó játék esetében is. Fordítson figyelmet – a céltudatos gyakorlási módszer kialakítására, – a különböző vonásnemek és a pengetett játék elsajátítására, – a basszusfunkciók megértésére, felismerésére és alkalmazására, – hallás utáni dallamtanulásra és segédeszköz (kotta, emlékeztető) nélküli muzsikálásra, – az aszimmetrikus ritmizálás megtanulására. Követelmények az alapfok évfolyamainak elvégzése után A tanuló ismerje – hangszerei múltját, változatait, a magyar nyelvterület különböző vidékein, – a rokonnépek hasonló hangszereit és példákat azok dallamaiból, – hangszerei repertoárját, előadói hagyományát a magyar nyelvterület különböző vidékein, és azok jellemző zenei stílusjegyeit, hangszere irodalmát, a gyűjtött anyagot. Legyen képes – természetes, oldott hangszerkezelésre, ezen belül megfelelő ujjrendek és vonásnemek kialakítására (legato, détaché, martelé, marcato, staccato, pizzicato), – tiszta intonációra, dinamikusan árnyalt hangképzésre, – zenei és technikai szempontból tudatos elemző gyakorlásra, – technikájának önálló továbbfejlesztésére, – elemezni a népdalok formai és harmóniai szerkezetét, – énekes dallamok megformálására hangszerei segítségével, az adott dialektus stílusának megfelelő hagyományos előadásmódban, – több dialektus tánckíséretének eljátszására, 2006/62/II. szám – a dallamok stílusának és karakterének, valamint saját kézalkatának megfelelő ujjrendek és vonások önállóan variált alkalmazására, – életkorának és képességeinek megfelelő zenei anyag autentikus, stílushű, a zenei összefüggéseket visszaadó, értelmesen tagolt, árnyalt és kifejező előadására. Rendelkezzék – biztos zenei hallással, memóriával és megfelelő kottaolvasási készséggel, – önellenőrző és összpontosító kézséggel, – a magyar nyelv és a népzene kapcsolatára épülő ritmus- és hangsúlyozási készséggel, – a megismert népzenei dialektusok előadói hagyományára épülő rögtönzőkészséggel, – az igényes zenei kifejezés eszközeivel. NÉPI FURULYA A furulyatanítás szakirányú feladatai Ismertesse meg a tanulóval – a furulyák fontosabb fajtáinak játéktechnikáját, a furulya hangszercsalád történeti múltját, – a magyar népzene főbb dialektusaiban a furulyajáték jellegzetességeit, az ezekkel összefüggő énekelt és hangszeres dallamokat, táncfajtákat, népszokásokat, mindezek formai és tartalmi elemeivel, zenei gondolkodásmódjaival együtt, – a hangszerjátékhoz szükséges elméleti ismereteket. Fejlessze – a tanuló hallását, – a nyelvvel is összefüggő ritmus- és hangsúlyérzékét, formaérzékét, stílusérzékét, rögtönzőkészségét, zenei emlékezetét, – képességét dallamok rögtönző összefűzésére, tánctételek és ciklusok kialakítására, – önálló lényegfelismerő képességét, – a táncosokkal, illetve az énekessel való zenei kommunikációkészségét. Alakítson ki – könnyed hangszerkezelést, – megfelelő légzéstechnikát, helyes és a hagyományoknak megfelelő befúvásmódokat, – test-, hangszer- és kéztartást, billentést, laza, egyenletes ujjtechnikát. Követelmények az alapfok évfolyamainak elvégzése után A tanuló legyen képes – természetes hangszerkezelésre, – tiszta intonációra, – a hang, illetve hangszín kialakítására, díszítésére a hagyomány adta kereteken belül, – hangszeres népzenei darabok önálló megtanulására hangfelvételről, – énekes dallamok megformálására hangszerein az adott dialektus hagyományos előadásmódján, – énekkíséretre, – más hangszerekkel való együttjátékra a hagyomány adta kereteken belül (furulyák, gardon, citera, esetleg hegedű, cimbalom), – népzenei darabok értelmes, tagolt előadására a ritmus, a hangsúlyok, az összetartozó és elkülönülő hangok helyes felfogása, illetve alkalmazása révén, – a tanult dialektusok táncrendjeinek eljátszására. Rendelkezzék – az adott dialektus előadói hagyományára épülő rögtönzőkészséggel, – zenei emlékezőtehetséggel, 2006/62/II. szám – a magyar nyelv és a népzene kapcsolatára épülő ritmus és hangsúlyozási készséggel, formaérzékkel, – a táncossal, énekessel való zenei kommunikáció képességével, – olyan irányú kottaismerettel, mely a népzenei darabok megtanulását segíti, – a szükséges zeneelméleti ismeretekkel. Ismerje – hangszerei múltját és változatait a magyar nyelvterületen, – hangszerei repertoárját, illetve annak jellemző részét és előadói hagyományát a fontosabb dialektusterületeken. További követelmények a továbbképző évfolyamainak elvégzése után A tanuló ismerje valamennyi magyar furulyafajta játékmódját, tudjon rajtuk a hagyományos előadókét megközelítő szinten önállóan összeállított dallamfüzért játszani minden jellemző tájegység anyagából szolisztikusan és más hangszerekkel együtt. A tanuló legyen képes – minden ismert dialektusból dallamfüzéreket, táncrendeket játszani magas technikai színvonalon, hallgatóság előtt is, – más hangszeren vagy énekes formában fennmaradt dallamok önálló adaptálására. Ismerje – hangszere repertoárját, illetve annak jellemző részét és előadói hagyományát minden magyar népzenei dialektusban, – a hangszer szerepét a történeti zenében, – a rokonnépek hasonló hangszereit és példákat azok repertoárjából, – a szomszédnépek hasonló hangszereit és példákat azok repertoárjából, – hangszere elterjedtségét a Földön. DUDA A dudatanítás szakirányú feladatai A kontrasípos magyar duda bolhalyukas és bolhalyuk nélküli altípusai játékmódjainak megtanítása egyidejűleg a népi furulya játékának megismertetésével. A dudát fenntartó népzenei dialektusok, zenei formakultúrájának, dallamkincsének, zenei gondolkodásmódjának megtanítása, díszítésmódjainak, a dudán, illetve furulyán játszott énekes, illetve táncdallamainak és tánctípusainak részletes megismertetése. A magyar nyelvterület többi – a dudát már nem használó – dialektusának áttekintő ismerete, különös figyelemmel a népi furulyára és hangszeres tánczenére. A duda magyar és európai történeti múltjának, előadói hagyományának, más népek kultúrájában elfoglalt szerepének ismertetése. Fejlessze – a tanuló hallását, a nyelvvel is összefüggő ritmus- és hangsúlyérzékét, stílusérzékét, rögtönző készségét, motivikus zenei gondolkodását, formaérzékét, zenei emlékezetét, – képességét dallamok rögtönző összefűzésére, tánctételek és ciklusok kialakítására, – a táncossal és énekessel való zenei kommunikációra, önálló lényegfelismerésre. 2006/62/II. szám Alakítson ki – könnyed hangszerkezelést, megfelelő légzéstechnikát, helyes befúvásmódot, helyes test-, kéz- és hangszertartást, – egyenletes erősségű játékot, pontos tempótartást. A tanuló ismerje meg – hangszere felépítését, részeit, hangolását, karbantartását, – a hangszerjáték általános és speciális jellegzetességeit (pontos intonálás, variálás, díszítés, apráják, a bolhaluk használata, „rikkantás”, kontrajáték stb.). Követelmények az alapfok évfolyamainak elvégzése után A tanuló legyen képes – természetes hangszerkezelésre, – tiszta intonációra, – hangszerét önállóan behangolni, – a hang és hangszín kialakítására, díszítésére a hagyomány adta kereteken belül, – hangszeres népzenei darabok önálló megtanulására hangfelvételről, – énekes dallamok megformálására hangszerén az adott dialektus hagyományos előadásmódján, – népzenei darabok értelmes, tagolt előadására a ritmus, a hangsúlyok, az összetartozó és elkülönülő hangok helyes felfogása révén, – táncrendek eljátszására. A tanuló rendelkezzék – az adott dialektus előadói hagyományára épülő rögtönző készséggel, zenei emlékezőtehetséggel, – a magyar nyelv és a népzene kapcsolatára épülő ritmus- és hangsúlyozási készséggel, formaérzékkel, – a táncossal és énekessel való zenei kommunikáció képességével, – olyan szintű kottaismerettel, mely a népzenei darabok megtanulásakor segít. Ismerje – hangszere múltját, fajtáit, illetve változatait a magyar nyelvterület fontosabb vidékein. Tudjon – stílusosan díszített dudanótákat és aprájákat játszani, ismerje a kontrajáték szabályait, tudja használni az oktávlyukat, megfelelően el tudja választani a dallam törzshangjait, tudjon táncot és éneket kísérni. További követelmények a továbbképző évfolyamainak elvégzése után A tanuló legyen képes – minden ismert dialektusból dallamfüzéreket, táncrendeket játszani magas technikai színvonalon, hallgatóság előtt is, – más hangszeren vagy énekes formában fennmaradt dallamok önálló adaptálására. Ismerje – hangszere repertoárját, illetve annak jellemző részét és előadói hagyományát a magyar népzenei dialektusokban, – a hangszer szerepét a történeti zenében, – a rokonnépek hasonló hangszereit és példákat azok repertoárjából, – a szomszédnépek hasonló hangszereit és példákat azok repertoárjából, – hangszere elterjedtségét a Földön. 2006/62/II. szám NÉPI KLARINÉT / TÁROGATÓ A klarinét/tárogató tanítás szakirányú feladatai Ismertesse meg a tanulókkal – a magyar népzenében használatos klarinétfajták és a tárogató történetét, az európai kultúrában és a Kárpát-medence népzenei világában elfoglalt helyüket és szerepüket, – a hangszerek kezelését, fúvás- és játéktechnikáját, – a klarinétot és a tárogatót fenntartó tájegységek zenei formáit, műfajait és tánckíséret-típusait, – az egyes tájegységek jellemző stílusjegyeit, – a hagyományos népzenei előadás gondolkodásmódját, – a Kárpát-medence népzenéjének alapvető jellemzőit. Fejlessze – zenei hallását, dallam- és harmóniaérzékét, – ritmus- és hangsúlyérzékét, – zenei emlékezetét, – lapról olvasási készségét, – intonációs és dinamikai érzékenységét, – motivikus és strófikus gondolkodásmódját, – képességét motívumok és dallamok rögtönzött összefűzésére, tánczenei folyamatok önálló megvalósítására, népzenei darabok koncertszerű előadására, – kamarazenei alkalmazkodóképességét és kommunikációját. Alakítsa ki – a fejlett légzéstechnikát, – a kiegyenlített tónusú, hangszínekben telt klarinéthangot, – a biztonságos hangindítást és lezárást, – az egyenletes ujjtechnikáját. A tárogató tárgy választható, nem kötelező. Követelmények az alapfok évfolyamainak elvégzése után A tanuló ismerje – a klarinétot és a tárogatót fenntartó tájegységek tánctípusait, a hangszeres játék fő stílusjegyeit, díszítésmódjait, – az egyes tájegységek harmonizálási szokásait. Legyen képes – tiszta intonációra, – Böhm-rendszerű klarinéton írott „E”-ig „paraszt”-klarinéton (és fakultatív tárogatón) H’-ig kiegyenlített hangzásra, – biztos hangindításra, – zökkenőmentes regiszterváltásra (legatoval is), – díszített játékmód megvalósítására, – friss csárdás tempó előadására, – hangszeres kamarazenélésre. Rendelkezzék – fejlett ujjtechnikával, – biztos légzéstechnikával, 2006/62/II. szám – tartós kondícióval, – a hagyományra épülő rögtönző és variálóképességgel. Szerezzen gyakorlatot – népzenei darabok önálló előadásában, – hangszeres együttessel a tánckíséretben. Ismerje – a klarinét mint transzponáló hangszer lehetőségeit és problémáit, – a népzenei felvételek lelőhelyeit, – az egyes tájegységek jelentős adatközlőit, – a népzenei mozgalom eseményeit, fórumait, előadóit. Legyen képes – hallás után önállóan bővíteni repertoárját, – népzenei lejegyzéseket használni. CITERA A citeratanítás szakirányú feladatai Ismertesse meg a tanulóval – a citera lehetőségeit, a rajta játszható dallamok minél szélesebb körét (a tanterv a magyar népzenei gyakorlatra épül, elzárkózik a hangszertől idegen zenei anyagoktól, nem számítva az archív forrásokból is ismert adaptációkat), – a citerával rokon pengetős hangszereket, illetve a hasonló repertoárt használó más („burdon”) hangszereket, – a hangszer irodalmát, a hangzó vagy kottás formában közölt anyagok minél nagyobb részét, – a citerajáték jellegzetes hangsorait, pengetésformáit, – a játékot megelőző zenei elképzelést, a citera kezelésének jellegzetes mozgásformáit, és tudatosítsa a tanulóban ezek kapcsolatát. Alakítsa ki – a rendszeres napi munka szükségességét, megismertetve a tanulókkal a céltudatos gyakorlás módszereit, – a könnyed hangszerkezelést, a helyes testtartást, kéztartást, ujjmozgást, összehangolt bal- és jobbkézjátékot. Fordítson figyelmet – a hangzóanyagok önálló feldolgozására, a lapról olvasási készség, a zenei memória fejlesztésére. 2006/62/II. szám Követelmények az alapfok évfolyamainak elvégzése után A tanuló ismerje – a hangszer kialakulásának történetét és a népzenei dialektusokat, – a citerazene hangzóanyagát és kottában rögzített irodalmát, valamint az általános népzenei gyűjteményeket, szakkönyveket, – hangszere felépítését, karbantartását (húrcsere) és hangolását. Legyen képes – a hangszernek megfelelő népzene stílushű és improvizatív előadására, – szólóban és zenekarban saját énekét kísérni, – szólóban és zenekarban táncot kísérni. Ismerje – a citerazene különböző tájegységeinek (Dél-Alföld, Nagykunság, Nyírség, Dél-Dunántúl, Szlavónia, Gyimes, Moldva) általános stílusjegyeit, a citerán leggyakrabban játszott dallamokat, – ismerje a kiemelkedő adatközlőket, – a „kiszedős” játék, a pergetés, a váltogatott lassú és sűrű pengetés, a húrlefogás, a parlando rubato játékmód alapjait. Rendelkezzék – biztos zenei memóriával, – megfelelő technikával, stílusismerettel, előadói készséggel, – tánckíséreti tapasztalattal, – szereplési (színpadi) gyakorlattal. További követelmények a továbbképző évfolyamainak elvégzése után A tanuló ismerje – a citerán használatos valamennyi hangsort, – a citerával történő tánckíséret technikai jellegzetességeit. Legyen képes – igényesen megformálni az általa előadott dallamokat a különböző dialektusok díszítésmódjainak, játékmódjainak felhasználásával, – önállóan összeállításokat készíteni a különböző dialektusterületek dallamaiból. Tudjon – hangsúlytalan előkéket, tizenhatod ritmusú díszítéseket és dallamokat játszani, tremolózni a dallam megfelelő hangjain. KOBOZ A koboztanítás szakirányú feladatai Ismertesse meg – a koboz felépítését, történetét, egykori és mai használatát, – a hangzó vagy kottás formában elérhető anyagokat, ezek kezdetben segítséggel, majd önállóan történő feldolgozását, értelmezését, – a hangszer hangolásával, kezelésével kapcsolatos gyakorlati tudnivalókat. Alakítson ki – helyes testtartást, kéztartást, ujjmozgatást, – könnyed, természetes, összehangolt bal- és jobbkéz-játékot, – biztos intonációt, ritmusos játékot, 2006/62/II. szám – rögtönzési készséget, – képességet a szolisztikus játékra és a kíséretre. Fordítson figyelmet – a zenei memória, a lapról olvasási készség fejlesztésére, – az önálló kíséretszerkesztés megtanulására, – a társas muzsikálásra, – rendszeres gyakorlásra, kitartó, céltudatos munkára. Követelmények az alapfok évfolyamainak elvégzése után A tanuló ismerje – a hangszer múltját, jelenkori használatát, – azokat a népzenei stílusokat, amelyekhez a hangszer kapcsolódik. Legyen képes – természetes, stílusos hangszerkezelésre, – a szóló- és kísérőjáték begyakorolt és improvizatív jellegű módjaira, – a tiszta intonációra szóló-, illetve akkordjáték esetén, – hangszerét önállóan behangolni, – a jobb- és balkéz-játék összehangolására, – a táncritmusokhoz kapcsolódó különféle pengetéstechnikák és ritmizációk alkalmazására, – egyes különleges kifejezőeszközök használatára. Rendelkezzék – a stílusos játékhoz szükséges technikai ismeretekkel, improvizációs készséggel, előadókészséggel és stílusismerettel, – megfelelő kottaolvasási és harmóniaszerkesztési tudással. További követelmények a továbbképző évfolyamainak elvégzése után A tanuló ismerje – hangszerének a moldvai magyar népzenén kívüli felhasználási területeit. Legyen képes – magas technikai szintű hangszerkezelésre, – technikájának önálló továbbfejlesztésére, eredetileg más hangszereken játszott dallamok adaptálására, önálló kíséretszerkesztésre, – improvizálni minden stílusban, az egész fogólapot uralni, minden általánosan használt akkordot megszólaltatni, az ujjrendet és akkordozást egyénileg is megtervezni, begyakorolni, – zenekari játékra, minden jellegzetes moldvai csángó hangszeres táncdallam kíséretének ismeretével, – körülíró díszítés, akkordok, futamok együttes alkalmazására, – gazdagabb hangszínek és bonyolultabb karakterek megvalósítására. Rendelkezzék – a stílusos zenei kifejezést lehetővé tevő képzelőerővel, technikával, előadói készséggel, – igényes, fejlett hallással, biztos zenei memóriával, koncentrálóképességgel, szereplési rutinnal, – az önálló munkához szükséges hangzóanyag-értelmezési, lapról olvasási készséggel. 2006/62/II. szám TAMBURA A tamburatanítás szakirányú feladatai Az alapfokú tamburaoktatás – figyelembe véve a hangszer hagyományos használatát – magába foglalja a prímtambura, valamint a basszprím és a tamburakontra (E kontra) ismeretanyagának tanítását. A tambura bőgő oktatási terve a vonós bőgő oktatási tervéhez igazodik. A tamburafélék oktatási terve kvart hangolású, E alapú hangszerekre készült. Tudatosítsa – a tervszerű és rendszeres munka szükségességét, – a gyakorlás módszereit. A tanuló ismerje meg – a hangszercsalád és hangszere kialakulásának történetét, – a tamburajáték hagyományos területeit és ezek zenei jellemzőit. Sajátítsa el – a könnyed pengetést és laza pergetést, – a laza billentést, amelyből kialakul a gyors, virtuóz dallamvezetés. Ismerje meg – azokat a modális harmóniákat, illetve harmóniafűzéseket, amelyek a népi hangszerelésre jellemzőek, – az együtt zenélés alapkövetelményeit, – a népi variációs, rögtönzésszerű hangszeres dallamvezetés alapvető szabályait. Váljon nyitottá – más népi hangszerek, más népek zenéje, más zenei műfajok, művészeti ágak iránt. A tamburazene tanulásával a tanuló nem csak a magyar, hanem más európai népek (délszláv, bolgár, török stb.) zenéjével is megismerkedhet, széleskörűen gazdagítva zenei műveltségét. Követelmények az alapfok évfolyamainak elvégzése után A tanuló ismerje – a közép-európai tamburafélék kialakulásának történetét, típusait és zenei dialektusait, – a tamburazene hazai hangzó, lejegyzett és elméleti forrásanyagát, valamint az általános népzenei irodalmat. Legyen képes – laza pengetésre, kiegyensúlyozott pergetésre, – könnyed és magabiztos hangszerkezelésre, – különféle hangsorokat egy oktáv terjedelemben tisztán és pergőn játszani, – a használatos hangzatok és harmóniák lefogására, – a hangszernek megfelelő népi dallamok stílushű előadására, – kontrajáték esetén a tempótartásra és gyors harmóniaváltásokra, – tájékozódni a teljes fogólap fekvéslehetőségeiben, – szóló és kísérő szerepkört ellátni különféle hangszeres együttesekben, – zenekarral énekszólistát kísérni, – zenekarral táncot kísérni. Rendelkezzék – stílusismerettel, – képzelőerővel, – magas szintű technikával, – előadói készséggel, tapasztalattal, – korának megfelelő önállósággal a zenei anyag kiválasztásában és a megszólaltatás színvonalában. 2006/62/II. szám TEKERŐ A tekerőtanítás szakirányú feladatai A tekerő tanterv alapvetően a magyar paraszti hagyományra épít. Ennek megfelelően a törzsanyag túlnyomórészt a tekerő ismert elterjedési területéről származik (Csongrád és Bács-Kiskun megye egésze, valamint Pest és Jász-Nagykun-Szolnok megye déli része). Az e területről származó dallamkincs alkotja hangszerünk magyar zenei anyanyelvét. Ennek tanításában-tanulásában az eredeti gyűjtések, hang- és videofelvételek játsszák a főszerepet. Ezen túlmenően a tanuló kapjon átfogó képet a magyar népzene egészéről, a hangszeres zene-tánc-népszokások-hagyományok összefüggésrendszeréről. A program célja továbbá, hogy a tananyagon keresztül megvilágítsa e hangszer szerepét az európai műveltség fejlődésében. Ennek megfelelően lehetőséget biztosít a régi zenében, európai népzenében, klasszikus zenében történő elmélyedésre is. A program eredményes megvalósításának alapfeltétele, hogy az oktatás magyar rendszerű tekerőn történjen. A magyar hangszerek ugyanis több, nagyon fontos alkatrészben eltérnek más instrumentumoktól: a klaviatúra alapvetően más, a recsegőszerkezet egyedi, a kottaház szélesebb, a kerék és a hajtókar átmérője jóval kisebb. Ismertesse meg a tanulókkal (életkoruknak megfelelő szinten) – a magyar népzene főbb dialektusait és azok formakultúráját, különös tekintettel az Alföld, még inkább a Dél-Alföld hagyományára, – a hangszer adottságaiból következő zenei kifejezésmódokat, – a hangszer működési elvét, beállításának módszereit, a karbantartás napi gyakorlatát, – a tekerő sokszínűségét, történelmi múltját és jelenét, népi, történeti, klasszikus és modern zenei hagyományát, – a hangszer szakirodalmát, a hozzáférhető zenei felvételeket, gyűjtéseket. Fejlessze a tanuló – hallását, ritmusérzékét, – zenei memóriáját, fantáziáját, – játéktechnikáját, stílusérzékét, – a kottaolvasás és -írás készségét, – a magyar nyelvvel is összefüggő hangsúlyérzékét, – az improvizációs készséget, a zenei folyamatokban való gondolkodás képességét. Követelmények az alapfok évfolyamainak elvégzése után A tanuló ismerje – hangszere történetét, változatait, elterjedtségét Magyarországon és más országokban, – a magyar tekerő hagyományos repertoárját és játékstílusát, – hangszere irodalmát, hangfelvételeit, a jelentősebb magyar adatközlőket. A tanuló legyen képes – hangszerét behangolni, – természetes, oldott hangszerkezelésre, – zenei és technikai szempontból tudatos elemző gyakorlásra, – életkorának és képességeinek megfelelő zenei anyag stílusos előadására, – közepes nehézségű dallami és ritmikai zenei problémák megoldására (leváltóhangok alkalmazása, lezárások, trillák, recsegési modusok, recsegések dallamon belüli építkezése), – a díszítőmotívumok megfelelő alkalmazására. 2006/62/II. szám A tanuló rendelkezzék – megfelelő zenei memóriával, – jó hallással, koncentrálóképességgel, – kottaolvasási rutinnal. További követelmények a továbbképző évfolyamainak elvégzése után A tanuló ismerje – a dél-alföldi tekerőzene stílusjegyeit és repertoárját, – a magyar történeti zene tekerőn játszható repertoárját, – az európai népek tekerőzenéjét és a hangszer klasszikus zeneirodalmát. A tanuló legyen képes – hangszerét karbantartani, behúrozni, rajta egyszerűbb javításokat elvégezni, – repertoárjának és technikájának önálló továbbfejlesztésére, – egyszerűbb akkordfelbontásokat, skálákat, tartott váltóhangos hosszú trillákat játszani, – aszimmetrikus dallamelemeket és ritmusokat játszani, – tánczenei folyamatot, koncertprogramot önállóan összeállítani. A tanuló rendelkezzék – a tekerő hagyományos előadói gyakorlatára épülő rögtönzőkészséggel. III. Fejezet VOKÁLIS TANSZAK NÉPI ÉNEK A népi ének tanításának szakirányú feladata Ismertesse meg a tanulókat – az énekes népzene hagyományaival, a népdalok hiteles megszólaltatásához szükséges elméleti és technikai ismeretekkel, hogy tanulmányaik végeztével képességeiknek és megszerzett tudásuknak megfelelően tudatosan vállalják a megtanult népdalkincs megőrzését, továbbadását, átmentését, – az emberi hang sajátosságaival, kifejezési lehetőségeivel, a népdalok élményszerű, ugyanakkor autentikus megszólaltatáshoz szükséges természetes éneklés technikai hátterével, – a magyar népzenei dialektusok sajátosságaival (hangszín, tempó, ornamentika, szöveg). Fejlessze folyamatosan, módszeresen és sokoldalúan – az énekhang technikai adottságait (légzés, vokális hangzók, hangterjedelem, hangszín), – a tanulók zenei képességeit: hallását, intonálási képességét, ritmusérzékét, – az egyszerű, érthető és kifejező szövegmondás képességét, – a népdalok memorizálási képességét, – az énekelt népzenei karakterek megformálásához szükséges forma-, dallam- és tempóérzéket, – a különböző népzenei dialektusok felismerésének képességét, – a dialektusok díszítésmódjainak megszólaltatásához szükséges készségeket. 2006/62/II. szám Követelmények az alapfok évfolyamainak elvégzése után A tanuló ismerje – az emberi hang sajátosságait, és képes legyen ezeket alkalmazni a dallamok megszólaltatásakor, – a magyar népdalok alapvető stílusjegyeit és az öt magyar népzenei dialektus fő jellemzőit és népdalok díszítési és variációs lehetőségeit, – kiemelkedő munkásságú népzenekutatóink tevékenységét és eredményeit, – a legjelentősebb hagyományőrző népi énekeseket. Tudjon – helyesen lélegezni, – tisztán intonálni, – önállóan beéneklő gyakorlatokat végezni, – kezdőhangokat önállóan megtalálni, – hangfajának megfelelő terjedelemben törésmentesen énekelni, – érthető szövegmondással énekelni, – életkorának, képességének, egyéniségének megfelelő módon, a tanult dialektusok figyelembevételével, stílusosan népdalokat megszólaltatni. Rendelkezzék – a szükséges kottaolvasási, lejegyző készséggel, memóriával és összpontosító képességgel, – jó előadói készséggel, önállósággal. További követelmények a továbbképző évfolyamainak elvégzése után Ismerje a tanuló – a magyar népzene minden dialektusterületét (mindegyik dialektusból tudjon önállóan dalfüzért szerkeszteni és azt előadni): dunántúli dialektus és Szlavónia, északi dialektus, alföldi dialektus (Dél- Alföld, Felső-Tiszavidék), erdélyi dialektus (Mezőség, Kalotaszeg, Székelyföld, Gyimes), moldvai dialektus. IV. Fejezet ELMÉLETI TANTÁRGYAK, TANSZAKOK NÉPZENEI ISMERETEK A népzenei ismeretek tanításának szakirányú feladatai Fejlessze a tanuló – általános zenei képességeit: hallását, ritmusérzékét, intonációs képességét, zenei emlékezetét, – zenei gondolatvilágát, stílusérzékét, zenei ízlését, általános esztétikai érzékét. Ismertesse – a hagyományokra jellemző dallamvilágot és az autentikus forrásokból származó néphagyományt. Tudatosítsa – a hatékony, tervszerű és rendszeres munka szükségességét, – a népzene és műzene közötti hasonlóságokat és különbségeket. Ösztönözze a tanulót – önálló munkára, – népzenei koncertek, egyéb rendezvények látogatására, azokon való szereplésre, 2006/62/II. szám – a népzenei hagyomány ápolására, értékeinek megőrzésére és továbbadására, – eredeti hangzó és videofelvételek gyűjtésére, tanulmányozására, – a rádió és televízió népzenei műsorainak figyelemmel kísérésére. Követelmények a program elvégzése után A tanuló ismerje – a magyar népzene stílusrétegeit, dialektusait és azok kisebb táji tagozódását, – a stílusrétegeken belül részletesen is ismerje a fontosabb dallamtípusokat, valamint a népzene és a műzene kapcsolatát (zenetörténeti vonatkozású dallamok), – a magyar népzene műfajait (gyermekdalok, párosítók, népballadák, népszokások stb.), azok jellemzőit, – a magyar népi hangszerek fajtáit, jellemzőit, illetve külső jegyeik és hangzásuk alapján ismerje fel azokat, – a magyar népzenekutatás korszakait, képviselőit, azok főbb műveit és néhány kiemelkedő adatközlőt, – a népzenei dialektusok földrajzi elhelyezkedését Magyarország 1913-as, vármegyék szerinti térképén, – a tanult témákhoz kapcsolódó zenei és népzenei kifejezéseket, jelöléseket. Legyen képes – hallás után népdal, illetve egyszerűbb hangszeres népzene lejegyzésére, illetve kottakép alapján való leéneklésére, azok formai és tartalmi elemzésére, – kb. 150 népdal eléneklésére kotta nélkül. NÉPRAJZ A néprajztanítás szakirányú feladatai Ismertesse meg a tanulókkal a magyar népi kultúra – kialakulásának folyamatát, történeti fejlődését, – a kultúra más területeivel való kapcsolatát, – helyét Eurázsia kultúrájában, – táji-történeti tagolódását, – tárgyi, szellemi és társadalmi emlékeit, tényeit és összefüggéseit, – a rokon népek és a Kárpát-medence népeinek az együttélés során létrejött kulturális kölcsönhatását, kapcsolatát. Mutassa be – a magyar néprajztudomány szakágazatait, társtudományait, intézményeit, főbb kézikönyveit. Ösztönözze a tanulót – a néprajzi gyűjtés lehetőségeinek megismertetésével az önálló gyűjtő- és feldolgozó munkára. Alakítsa ki – az önálló tájékozódás, problémamegoldás, véleményalkotás igényét és képességét. Szoktassa a tanulókat – a rendszeres ön- és továbbképzésre (múzeumlátogatás, a szakirodalom figyelemmel kísérése stb.). Segítse elő – más népek kulturális értékeinek megértését és befogadását. 2006/62/II. szám Követelmények a program elvégzése után A tanuló ismerje – a magyar nép fejlődéstörténetét, helyét Eurázsia, ezen belül a Kárpát-medence népeinek körében, – a magyar parasztság kialakulását és történetét napjainkig, – a hagyományos paraszti életmód gazdasági, társadalmi tényezőit, változásának törvényszerűségeit, – a magyar népi kultúra tájait és népcsoportjait, – a népművészet fogalmát, kutatási területeit, – a folklór fogalmát, részterületeit, – a népzenének a népi kultúrában elfoglalt helyét és szerepét, – a néprajztudomány történetét, önállósult szakágazatait, intézményeit, – a néprajzi gyűjtés és kutatás nagy egyéniségeinek munkásságát. Legyen képes – önállóan tájékozódni az érintett témakörök néprajzi szakirodalmában. Ismerje – a néprajzi, ezen belül a népzenei gyűjtőmunka lehetőségeit, a gyűjtések rögzítésének, rendszerezésének, feldolgozásának, felhasználásának módjait és lehetőségeit. V. Fejezet KÖTELEZŐEN VÁLASZTHATÓ, ILLETVE VÁLASZTHATÓ TANTÁRGYAK NÉPI JÁTÉK-NÉPSZOKÁS (A/B változat 1-2. évfolyam) „A” változat (1-2. évfolyam, 6-8 éves korosztály számára), „B” változat (1-2. évfolyam, 8-10 éves korosztály számára). A népi játék-népszokás tanításának szakirányú feladatai A népi játék-népszokás tantárgy tanításának célja, hogy a tanulók ismerjék meg és éljék át a jeles napokhoz, ünnepekhez, a munkaalkalmakhoz, a gazdasági évhez kötődő népszokásokat. Érezzék át a hétköznapok és ünnepek váltakozását, cselekvő módon vegyenek részt a szokások eljátszásában. Készítsenek az ünnepekhez tartozó hagyományos tárgyakat, tárgyi kellékeket. Ismerjenek meg hagyományos népi játékokat és cselekvő módon vegyenek részt bennük. Ismerjék fel a népszokások, népi játékok szerepét, fontosságát a természetes hagyományozódásban, a közösségi kapcsolatok kialakításában és ápolásában. Éljék át a közösségi együttlétek hagyományos alkalmait, és ismerjék meg közösségteremtő és hagyományőrző szerepét. Fedezzék fel, hogy a nemzedékeken át létrehozott közösségi hagyomány összeköti őket a múlttal, és segít nekik kiigazodni a jelenben is. Fejlessze a tanuló – értelmi képességét, – emlékezőtehetségét, 2006/62/II. szám – hallását, – zenei emlékezetét, – ritmusérzékét, – esztétikai ízlését, – értékítélő képességét, – szóbeli, írásbeli, képi kifejezőképességét, – kezdeményezőkészségét, – találékonyságát, – önállóságát, – koordinációs készségét, – helyes testtartását, – egyensúlyérzékét, – térérzékét, – ügyességét. Alapozza meg – a nemzeti önismeretet, a nemzettudatot, a közösségtudatot, a tevékeny hazaszeretetet. Bővítse a tanulók – művelődéstörténeti ismereteit, egyúttal segítse elő olyan emberi magatartás kialakítását, amelynek lényeges eleme a hagyományőrzés, népi kultúránk, nemzeti értékeink megbecsülése. Segítse a tanulót – pozitív személyiségvonásai kialakításában, érzelmi, erkölcsi fejlődésében, – az emberi kisközösségek, társadalmi környezetük megismerésében és az abban való eligazodásban, – a társadalomba való beilleszkedésben. Ösztönözze a tanulót – aktív, kreatív részvételre a játéktevékenységekben, a népszokásokban, – önálló gyűjtőmunkára, – a lakóhely, a szűkebb pátria és a haza néphagyományainak ápolására, hogy a múlt tisztelete, a szülőföld szeretete, a hozzá való kötődés erősödjék a tanulóban. Követelmények a program elvégzése után Ismerjen a tanuló – mozgásos játékokat (ölbeli gyermek játékai, hintázók, guggolós és kifordulós játékok, fogócskák, ugró és szökellő játékok, sor- és láncjátékok, kapus- és hidasjátékok) különféle ügyességi és erőjátékok, fogócskák, vonulások; az elsajátított játékok során fejlődjön ritmus- és térérzéke, – szellemi játékokat: szellemi-ügyességi játékokat (rajzolók, vonáshúzogatók, tanító rigmusok, nyelvtörők, nyelvgyakorlók), beugratósokat, kitalálós játékokat, rejtő-kereső játékokat (gyűrűsdik, bújócskák), tiltó játékokat; fejlődjön értelmi képessége a különböző szellemi játékok megismerésével, – eszközös játékokat: tárgykészítő játékokat, ügyességi játékokat, labdajátékokat, sportjellegű népi játékokat (abroncshajtás, csigázás, ugrókötelezés, kapókövezés, gombozás), az eszközös játékok elsajátításával fejlődjön ügyessége, – párválasztó játékokat (párválasztó kör- és társasjátékok, leánykérő játékok), hogy erősödjön szabálytudata, közösségi magatartása, – kiolvasókat, mondókákat, fejlődjön emlékezőtehetsége, ritmusérzéke, erősödjön az anyanyelv ismerete, szeretete, használja fel a tanultakat a különböző játéktevékenységek során, 2006/62/II. szám – köszöntőket, dramatikus népszokásokat, a jeles napokhoz, az ünnepekhez, a gazdasági év szokásaihoz, a munkaalkalmakhoz fűződő népszokásokat: = Szent Mihálytól Szent András haváig a munkaalkalmakhoz kötődő népszokások (pl. szüret, kukorica, tollfosztó, fonó), = karácsonyi ünnepkör hagyományai (pl. Miklós napja, Luca napi kotyolás, karácsonyi kántálás, betlehemezés, névnapi köszöntők, újévi köszöntők, háromkirály-járás), = farsangi szokások (pl. farsangi köszöntők, alakoskodás), = húsvéti ünnepkör szokásai (pl. böjti játékok, villőzés, kiszehajtás, húsvéti szokások, komatálküldés), = pünkösdi ünnepkör (pl. májusfa állítás, pünkösdölés), = Szent Ivántól Kisasszony haváig (pl. Szent Iván napi tűzugrás, aratóünnepek). Váljon fogékonnyá – a népszokások, népi játékok zenei anyagának elsajátításával a népzene befogadására. Ismerje – a népszokásokhoz kapcsolódó alapfokú néprajzi tudnivalókat, – lakóhelye hagyományait. Tudjon készíteni – az ünnepekhez, jeles napokhoz kapcsolódó tárgyi kellékeket, – a játékokhoz szükséges, néhány könnyen elkészíthető eszközt, játékszert. Cselekvő módon vegyen részt – a népi játékok eljátszásában, – népszokások stílusos, hagyományhű előadásában. Alakuljon ki benne – képzelőerő, – koncentrálóképesség, – a meghallgatott, illetve látott eredeti felvételek (népi játékok, népszokások) stílusát követő előadói készség. Tudjon – ritmusgyakorlatokat végezni, a tanult ritmusképleteket felismerni, – egyenletesen járni (negyedes, nyolcados járás), – egyszerű kar- és lábmozgásokat (pl. lépés, dobbantás, taps), egyszerű mozgáselemeket összekapcsolni (pl. egyenletes járás közben különböző ritmusképleteket tapsolni, dobogni zenére, illetve énekre). Szerezzen tapasztalatot – a népköltészet köréből egyéni olvasás alapján is, – hallgasson, illetve lehetőség szerint nézzen meg minél több eredeti felvételt a népszokásokról. Legyen képes megfogalmazni segítséggel – ismereteit és gyűjtőmunkájának eredményeit életkorának megfelelő szinten, – a népköltészeti alkotások legfontosabb jellemzőit (pl. művek keletkezése, műfajai, költői eszközök, szerkezeti sajátosságok), – a népköltészet és műköltészet különbségeit néhány jellemző jegy alapján. 2006/62/II. szám KAMARAZENE A népzene tanításában a kamarazenének kiemelt jelentősége van, hiszen a hagyományos népzenei gyakorlatban is fontos szerepe van két vagy több hangszer együttes játékának, másrészt pedagógiai szempontból is előnyökkel jár a megszerzett egyéni tudás ilyen formában történő felhasználása. A gyűjtés technikai nehézségei miatt a népi kamarazenélés világából jóval kevesebb hangzó forrás maradt fenn, mint a vokális népzenéből vagy a szolisztikus hangszeres zenéből. Emiatt a helyi adottságoknak és elvárásoknak megfelelően, elsősorban az autentikus formákon belül maradva a tanár elképzeléseit kell érvényesíteni. A népi kamarazenélésben nincsenek szigorú kötöttségek a hangszerek összetételére vonatkozóan. A népi kamarazene-tanítás szakirányú feladatai Népszerűsítse – a társas zenélés hagyományos formáit, ösztönözze a tanulókat együtt muzsikálásra, akár saját örömükre, akár színpadi ének- vagy tánckíséret céljait szolgálva. Készítse fel a tanulókat – a hagyományos népzenei kamarazenélés önálló művelésére, – a szólamok önálló, technikailag magas szintű, stílushű elsajátítására és megszólaltatására. Járuljon hozzá – a kamarazenéléshez nélkülözhetetlen figyelemmegosztó és alkalmazkodóképesség fejlesztésével a tanuló személyiségének, egyéniségének formálásához. Ismertesse meg a tanulókat – a hangszeres népzene világával, gyakoroltassa a hangzó anyagok, kották egyéni és közös feldolgozását, ezek szabad alkalmazását, a zenei anyag folyamatos, dallam-, ritmus- és stílushű megszólaltatását, fejlesztve az igényességet a jó hangzásra, lendületes megszólalásra, – az egymással társítható népi hangszerek sajátosságaival. Fordítson figyelmet – az egymás játékához, valamint az énekesekhez vagy táncosokhoz való alkalmazkodásra. A kamaraegyüttesek közreműködésével színesítse az iskolai és más rendezvények műsorait. Követelmények a program elvégzése után A tanuló legyen képes – hangszerét önállóan hangolni, – a szólista vagy zenésztársa jelzésére játékát pontosan megkezdeni és befejezni, tempót váltani, illetve ezekhez pontos és jól értelmezhető jelzéseket adni, – hibáit önállóan korrigálni, szólamába visszatalálni, – önállóan, tisztán intonálni, pontos ritmusban, biztos tempótartással játszani, szólamát magas szintű hangszertudással, stílusérzékkel megszólaltatni, – állandóan figyelemmel kísérni az együttes összjátékát, – saját szólamát önállóan megtanulni és kigyakorolni akár kotta, akár hangzóanyag alapján, – iskolai tanulmányai befejezésével a kamarazene önálló művelésére. Rendelkezzék – a társas muzsikáláshoz szükséges koncentrálóképességgel, alkalmazkodóképességgel, – a játszott népzenei anyagra vonatkozó formai ismeretekkel, – kottaolvasási, illetve hangzóanyag feldolgozási készséggel. 2006/62/II. szám ZENEKAR A zenekari foglalkozások alapvető célja az, hogy a tanulókat megismertessék egyéni tudásuk magasabb szintű, közösségi alkalmazásának módjaival, a zenekari muzsikálásban rejlő örömökkel, és felkészítsék őket arra, hogy a későbbiek során amatőr vagy professzionális együttesekben működjenek. A zenekari játék során a tanulók a hangszeres zene mellett megismerhetik a népzene világának énekelt dallamait, a táncokat, a hangszeres zenével összekapcsolódó népszokásokat. Mivel a hangszeres népzene gyűjtése viszonylag későn kezdődött meg, és az együtt megszólaló hangszerek tekintetében nincsenek szigorú szabályok, nagy szerepe van a tanár elképzeléseinek, illetve az állandóan formálódó zenei-népzenei közízlésnek. A zenekari játék alkalmat ad a gyakorlatlanabb tanulónak is a zene élvezetére, a fejlődésre, az egyénileg tanult zenei formák kipróbálására és alkalmazására, fejlesztve az egymás iránti odafigyelés, nyitottság képességét. A zenekari foglalkozások szakirányú feladatai Megismerteti a tanulókat a népzenében használatos alapvető zenekari játékmódokkal, az ének- és tánckíséreti formákkal, a különböző hangszerek szerepével, előadói hagyományaival a népzene dialektusain belül. Kialakítja a speciális népzenei „zenekari hallást”, a figyelemmegosztás képességét. Felkészíti a tehetségesebb tanulókat professzionális népzenei együttesekben való játékra. Követelmények az alapfok évfolyamainak elvégzése után A tanuló ismerje – a zenekari játékban részt vevő hangszerek sajátságait, – az alapvető zenekari játékmódokat, kíséreti formákat, – a népzenei stílusok és dialektusok előadói hagyományait, a gyűjtött anyagot hangzó és kotta formában, – a különböző dialektusterületekre alapvetően jellemző hangszeres és énekelt dallamokat, táncokat, – a zenekaron belüli kommunikáció sajátos formáit, tudjon társainak jeleket adni, illetve értse és alkalmazza társainak jelzéseit. Legyen képes – szólamát helyes tempóban, dallam- és stílushűen, az adott műben a zenekar egészében betöltött funkciója szerint eljátszani, – hosszabb időn keresztül is figyelemmel kísérni társainak játékát, alkalmazkodni a dallam- és ritmusváltásokhoz, hibáit önállóan, társainak minél kevesebb problémát okozva kijavítani, – az újonnan tanulandó zenei anyagot önállóan feldolgozni. További követelmények a továbbképző évfolyamainak elvégzése után A tanuló ismerje – valamennyi dialektus alaprepertoárját, tudjon improvizatív módon is részt venni a zenekari játékban, kövesse az előre meg nem beszélt változásokat, illetve tudja vezetni a zenekart ilyen szituációban is. Tudjon – zeneileg kommunikálni énekesekkel, táncosokkal, zenekari szólistákkal. Legyen képes – felnőtt amatőr zenekarban játszani, – önálló kamarazenekari produkcióban részt venni. 2006/62/II. szám NÉPDALKÖR A népdalkör a népzenetanítás sajátos kórusa. Mivel a magyar vokális népzene alapvető jellegzetessége az egyszólamúság, a népdalkör az unisono hangzásvilágon belül igyekszik megszólalását minél hatásosabbá és stílushűbbé tenni. (A nemzetiségi anyagban – német, szerb, horvát, szlovák, rutén stb. – természetesen nagy szerepet kap a többszólamúság is, itt tehát sajátos szempontok érvényesülnek.) A népdalkör segíti a tanulókat megszerzett egyéni tudásuk gyarapítására, alkalmazására, közösségformáló ereje által hat az emberi kapcsolatok fejlődésére, illetve a harmonikusabb személyiség kialakulását segíti elő. Elmélyíti a kapcsolatot a hagyomány és ennek a mindennapi életben való alkalmazása között, ösztönzi a tanulókat a közös éneklésre, akár saját örömükre, akár szereplések formájában. A népdalkör foglalkozás szakirányú feladatai Ösztönözze a tanulókat az énekelt népzene sokszínű világának minél alaposabb megismerésére, különös tekintettel a közösségi formákra. Fejlessze a tanulók – hallását, – ritmusérzékét, – stílusérzékét, – kottaolvasási és hangzóanyag értelmezési készségét, – zenei memóriáját, ízlését. Ismertesse meg a tanulókat – a népzenei hangképzés sajátosságaival, az énekelt népzene kifejezőeszközeivel, az énekelt népzene hagyományaival, a benne rejlő értékekkel és ezek átadási formáival, – a népzene alapvető stílusjegyeivel, – a népi éneklés alkalmaival, az élet fordulóihoz, a jeles napokhoz kapcsolódó énekekkel, egyházi népénekekkel, – a táncokhoz kapcsolódó főbb énektípusokkal, – a népi énekléshez kötődő fontosabb hangzóanyagokkal, kottás gyűjteményekkel. Követelmények a program elvégzése után A népdalkör legyen képes – önálló, élményt adó szereplésre. A népdalkörben éneklő tanuló tudjon – fegyelmezetten viselkedni, vezetőjének jelzéseire (kezdés, dallam- és tempóváltások stb.) figyelni és utasításait végrehajtani, – jól tájékozódni a különböző népzenei stílus- és dialektusterületekben, – helyes légzéstechnikával, tiszta intonációval, helyes szövegmondással, megfelelő tempóválasztással, stílushűen énekelni, – alkalmazkodni társainak énekléséhez, segítve az egységes hangzás megvalósítását. 2006/62/II. szám C) JAZZ-ZENE I. Fejezet A MŰVÉSZETI ÁG SPECIÁLIS SZABÁLYOZÁSA AZ ALAPFOKÚ ZENEOKTATÁS CÉLRENDSZERE ÉS FUNKCIÓI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes